open-index/open-wikipedia-markdown huggingface dataset:
Τζάκοπο Αβάντσο

: *Για τον Μπολονέζο ζωγράφο της ίδιας περιόδου, δείτε: [[Τζάκοπο Αβάντσι]].* 
Ο **Τζάκοπο Αβάντσο** (ιταλικά: *Jacopo Avanzo*) ήταν Ιταλός ζωγράφος, ακμάσας στο δεύτερο μισό του 14ου αιώνα. Ήταν μαθητής και συνεργάτης του Αλτικιέρο, που ήταν ιδρυτής της Σχολής της Βερόνας. Με τον Αλτικιέρο φιλοτέχνησαν τις νωπογραφίες του παρεκκλησίου του Αγίου Ιακώβου (ή παρεκκλήσιο του Σαν Φελίτσε)  (1379) στην Βασιλική του Αγίου Αντωνίου της Πάντοβας.


File:Una_battaglia_antica_nella_sala_dell_Imperatore.jpg|*Μάχη πεζών* (τοιχογρ.), 1365, Montefiore Conca, Rocca Malatestiana, Sala dell'Imperatore
File:Altichiero,_crocefissione_(dettaglio),_basilica_del_santo,_cappella_di_san_felice,_padova,_1376_circa.jpg|*Σταύρωση* (λεπτομ. τοιχογραφίας από τους Αβάντσι και Αλτικιέρο), 1379, Πάντοβα, Βασιλική του Αγίου Αντωνίου, cappella di San Giacomo  


## Σημειώσεις

**i.**  Ο Τζάκοπο Αβάντσο συγχέεται πολλές φορές, με έναν άλλον Ιταλό ζωγράφο της ίδιας περιόδου, τον Τζάκοπο Αβάντσι (Jacopo d'Avanzi) από την Μπολόνια.

## Παραπομπές


Κατηγορία:Ιταλοί ζωγράφοι του 14ου αιώνα
Κατηγορία:Ζωγράφοι του Μπαρόκ
Τζάκοπο Αβάντσι

: *Για τον Βερονέζο ζωγράφο της ίδιας περιόδου, δείτε: [[Τζάκοπο Αβάντσο]].*

Ο **Τζάκοπο Αβάντσι** (ιταλ.:*Jacopo d'Avanzi*, Μπολόνια μετά τα 1350 - 1416) ήταν Ιταλός ζωγράφος της  Αναγέννησης. Υπήρξε ένας από τους σημαντικότερους εκπροσώπους της Σχολής της Μπολόνιας.Ένα από τα καλύτερα έργα του, που έχει σωθεί, είναι η λεγόμενη «Παναγία της Μετζαράτα». Ορισμένοι κριτικοί, όπως Λάντσι, τον τοποθετούν πάνω από τον Τζόττο. Πρέπει να σημειωθεί ότι ο ζωγράφος αυτός συχνά συγχέεται με τον Jacopo de' Bavozi και κυρίως με τον Τζάκοπο Αβάντσο, ζωγράφο από την Βιτσέντσα.

## Παραπομπές


Κατηγορία:Ιταλοί ζωγράφοι του 14ου αιώνα
Κατηγορία:Ζωγράφοι της Αναγέννησης
Φρειδερίκος Γουλιέλμος Γ΄ της Πρωσίας

Ο **Φρειδερίκος Γουλιέλμος Γ΄ **(γερμ. *Friedrich Wilhelm III*, 3 Αυγούστου 1770 - 7 Ιουνίου 1840) του Οίκου των Χοεντσόλλερν ήταν βασιλιάς της Πρωσίας (1797-1840). 

## Βιογραφία
Ήταν το πρώτο παιδί και ο πρωτότοκος υιός του Φρειδερίκου Γουλιέλμου Β΄ της Πρωσίας και της Φρειδερίκης Λουίζας, κόρης του Λουδοβίκου Θ΄ της Έσσης-Ντάρμστατ.

Ανέβηκε στον θρόνο λίγο πριν από την έναρξη των Ναπολεόντειων Πολέμων και, παρά τη θέλησή του, έλαβε μέρος στη συμμαχία εναντίον του Ναπολέοντα Βοναπάρτη, καθώς και στο Συνέδριο της Βιέννης που καθόρισε την τάξη πραγμάτων στην Ευρώπη μετά την ήττα του Γάλλου ηγεμόνα. Έζησε το τέλος της Αγίας Ρωμαϊκής Αυτοκρατορίας και υπό τη βασιλεία του η Πρωσία αύξησε για πρώτη φορά την επιρροή της στα γερμανικά κρατίδια, η οποία θα κορυφωνόταν το 1871 με την δημιουργία της Γερμανικής Αυτοκρατορίας υπό την ηγεσία της Πρωσίας.

## Οικογένεια
Νυμφεύτηκε το 1793 τη Λουίζα, κόρη του Καρόλου Β΄ του Μεκλεμβούργου-Στρέλιτς, και είχε δέκα τέκνα:
* θνησιγενής κόρη (1 Οκτωβρίου 1794).
* Φρειδερίκος Γουλιέλμος Δ΄ (1795 - 1861), Βασιλιάς της Πρωσίας.
* Γουλιέλμος Α΄ (1797 - 1888), Αυτοκράτορας της Γερμανίας.
* Καρλόττα (μετέπειτα ''Αλεξάνδρα Φεοντόροβνα'') (1798 - 1860), παντρεύτηκε το Νικόλαο Α΄ της Ρωσίας.
**Φρειδερίκη* Αυγούστα Καρολίνα Αμαλία(1799 - 1800).
* Κάρολος (1801 - 1883), Πρίγκιπας της Πρωσίας.
* Αλεξανδρινή (1803 - 1892), παντρεύτηκε τον Παύλο Φρειδερίκο του Μεκλεμβούργου-Σβερίν.
*Φρειδερίκος Ιούλιος *Φερδινάνδος* Λεοπόλδος (1804 - 1806).
* Λουίζα (1808 - 1870), παντρεύτηκε το Φρειδερίκο των Κάτω Χωρών.
* Αλβέρτος (1809 - 1872), Πρίγκιπας της Πρωσίας.

Το 1810 η Λουίζα απεβίωσε. 

Το 1824 ο Φρειδερίκος Γουλιέλμος Γ΄ παντρεύτηκε την Αουγκούστε φον Χάρραχ, κόρη του κόμη Φέρντιναντ φον Χάρραχ του Ρόραου και Τάννχαουζεν. Ο γάμος ήταν μοργανατικός και στη σύζυγό του δόθηκε ο τίτλος της *πριγκίπισσας του Λήγκνιτς* και της *κόμισσας του Χόεντσολλερν*· δεν απέκτησαν τέκνα.

## Πρόγονοι

## Παραπομπές



Κατηγορία:Βασιλείς της Πρωσίας
Κατηγορία:Οίκος των Χοεντσόλερν
Κατηγορία:Προτεστάντες μονάρχες
Κατηγορία:Μοργανατικοί γάμοι
Κατηγορία:Διάδοχοι της Πρωσίας
Βουλγαρικές βουλευτικές εκλογές Συντακτικής συνέλευσης 1990

Οι εκλογές για συνταγματική συνέλευση κι την αλλαγή συντάγματος πραγματοποιήθηκαν στη Βουλγαρία σε δυο γύρους. Ο πρώτος γύρος έγινε στις 10 Ιουνίου του 1990 και ο δεύτερος γύρος στις 17 Ιουνίου του ίδιου έτους. Ήταν οι πρώτες δημοκρατικές εκλογές που διεξήχθησαν στη χώρα μετά η πτώση του κομμουνιστικού καθεστώτος.

Το νέο εκλογικό σύστημα που άλλαξε από 400 επιμέρους εκλογικές περιφέρειες που χρησιμοποιούνταν κατά τη διάρκεια του κομμουνιστικού καθεστώτος, σε ένα σύστημα όπου οι μισοί βουλευτές, 200, εκλέχθηκαν από τις εκλογικές περιφέρειες και οι υπόλοιποι με αναλογική εκπροσώπηση.

Το αποτέλεσμα είναι μια νίκη για το Βουλγαρικό Σοσιαλιστικό κόμμα, το οποίο κέρδισε 211 από τις 400 έδρες. Η προσέλευση ήταν 90,3%.

## Αποτελέσματα

## Παραπομπές


Κατηγορία:Βουλγαρικές βουλευτικές εκλογές
Κατηγορία:Εκλογές του 1990
Μπάλα μπάσκετ

μικρογραφία|230x230px|Μια τυπική σημερινή μπάλα του μπάσκετ
Η **μπάλα του μπάσκετ** είναι σφαιρική, χρώματος πορτοκαλί παραδοσιακής εμφάνισης, με τις 8 φολίδες και τις μαύρες ραφές. Είναι κατασκευασμένη από δέρμα, συνθετικό δέρμα, ελαστικό ή συνθετικό υλικό και ζυγίζει από 567 γραμμάρια μέχρι 650 (567 είναι το κατώτατο όριο και 650 το ανώτατο). Η περιφέρειά της είναι από 74,9 εκατοστά το λιγότερο μέχρι 78 το μέγιστο. Μέσα από τα χρόνια, η μπάλα καλαθοσφαίρισης έχει αλλάξει όψη και αφή, από τα παλιά χρόνια όπου η μπάλα ήταν από δέρμα δεμένη με σχοινιά έχουμε φτάσει στην σημερινή εποχή όπου η μπάλα είναι πιο λεία και με τις μαύρες ραφές να τονίζουν το χρώμα της.

## Παραπομπές


Κατηγορία:Καλαθοσφαίριση
Τσιουάουα (σκύλος)

Τα **Τσιουάουα** είναι φυλή μικρόσωμου σκύλου με κοντό ή μακρύ τρίχωμα. Έχει προέλευση από το Μεξικό και είναι ένα από τα μικρότερα είδη σκύλων. Υπάρχουν πολλά ειδή Τσιουάουα, καθώς δεν έχουν κάποιο συγκεκριμένο χρώμα και μπορεί να βρεθούν σε πολλές ποικιλίες, μονόχρωμα, δίχρωμα, ακόμα και τρίχρωμα.

Λόγω του ότι είναι μικρόσωμα, αισθάνονται διαρκώς μεγάλη ανασφάλεια και για αυτό, ανεξαρτήτως του ύψους τους, γαβγίζουν πάρα πολύ. Γενικώς είναι εξαιρετικά δραστήρια, σε βαθμό που να δίνουν την εντύπωση ότι είναι άγρια, ενώ στην πραγματικότητα δεν είναι επικίνδυνα. Επιτρέπεται να μένουν μόνα τους στο σπίτι, αλλά για μικρό χρονικό διάστημα. Μάλιστα επηρεάζονται πολύ από την ψυχολογία του ιδιοκτήτη τους. Δηλαδή αν ο ιδιοκτήτης είναι νευρικός, το σκυλί μπορεί να επηρεαστεί και να γίνει νευρικό. Αυτά τα σκυλιά δεν χρειάζονται μια συγκεκριμένη εκπαίδευση. Είναι μια πολύ έξυπνη ράτσα και καταλαβαίνουν τα πάντα.

Έχουν μια ευαισθησία στον λαιμό τους, ο οποίος στεγνώνει πολύ εύκολα και για αυτό χρειάζεται συνεχώς νερό. Τα Τσιουάουα, λόγω της ευαισθησίας τους, πρέπει να τρώνε μόνο ξηρή τροφή και συγκεκριμένα τροφή για μικρόσωμους σκύλους. Δεν καταναλώνουν πολλή τροφή, αλλά πρέπει να διατηρούν ένα συγκεκριμένο βάρος για το σώμα τους, γιατί αν είναι πιο βαρύ από το κανονικό, μπορεί να προκαλέσει πρόβλημα στα πόδια, με αποτέλεσμα να μην μπορούν να περπατήσουν.

## Εξωτερικοί σύνδεσμοι

Κατηγορία:Φυλές σκύλων
Κονιά Πάφου

Τα **Κονιά** είναι κοινότητα της επαρχίας Πάφου στην Κύπρο. Βρίσκεται 3 χλμ ανατολικά της Πάφου και σε υψόμετρο 190 μέτρων, στα βορειοδυτικά συνορεύει με το χωριό Αναβαργός και τον Δήμο Πάφου, την Άρμου στα βορειοανατολικά, τη Μαραθούντα στα ανατολικά και τη Γεροσκήπου στο νότο. Η Κονιά αποτελεί σήμερα ουσιαστικά προάστιο της Πάφου.

## Ονομασία
Για το όνομα του χωριού Κονιά που δεν είναι ελληνικό υπάρχουν δύο εκδοχές. Η πρώτη ότι ονομάστηκε έτσι κατά την φραγκοκρατία από Φράγκους που ήρθαν εδώ από το χωριό *Cognac* της Γαλλίας. Ή ονομάστηκε έτσι από τους Οθωμανούς όταν ήρθαν εδώ κάτοικοι από το Ικόνιο της Μικράς Ασίας και έδωσαν το ίδιο όνομα στα τούρκικα *Konya*. 

## Ιστορία
Το χωριό αναφέρεται ότι υπήρχε τον μεσαίωνα , το αναφέρει και ο Λεόντιος Μαχαιράς. Έχει σχολείο από το 1868. 

## Πολιτισμός
Η εκκλησία του χωριού είναι αφιερωμένη στον Άγιο Ιάκωβο, γνωστό είναι και το ξωκκλήσι των Αγίων πέντε. Στο χωριό βρίσκεται η Βιομηχανική Ζώνη Κονιών.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Στούπα

[thumb|right|400px|Η Στούπα Σάντσι χρονολογείται από την εποχή του βασιλιά Ασόκα δηλαδή τον 3ο αιώνα π.Χ. και βρίσκεται στην [Ινδία . Σήμερα όλος ο αρχαιολογικός χώρος είναι χαρακτηρισμένος ως μνημείο ΟΥΝΕΣΚΟ .]]

Στον Βουδισμό μια **Στούπα** (στα σανσκριτικά: *स्तूप*, προφέρεται ως *στούπα*, στο Θιβετιανό αλφάβητο γράφεται ως *མཆོད་རྟེན་* και προφέρεται *τσουέτεν*, στα σιναλέζικα γράφεται ως *දාගැබ* ενώ στη γλώσσα Πάλι ως *थुप* και προφέρεται ως *θούπα* όπου κατά λέξη σημαίνει *σωρός* ) είναι μια ημισφαιρική αρχιτεκτονική δομή σαν ανάχωμα η οποία περιεχέι κειμήλια Βουδιστών, συνήθως τις στάχτες των μοναχών που έχουν αποτεφρωθεί και χρησιμοποιείται ως μέρος για περισυλλογή-προσευχή. Σήμερα  ο όρος απευθύνεται κυρίως στον Βουδισμό αλλά αρχικά η αρχιτεκτονική δομή της χρησιμοποιούνται και στον Τζαϊνισμό.  

## Ετυμολογία
Η λέξη και στούπα στα *स्तूप* στα σανσκριτικά μεταφράζεται ως *κόμπος ή τούφα από μαλλιά ή το ανώτερο μέρος της κεφαλής ή κορυφή*. Ο όρος *στούπα* όπως και ο όρος *τσαϊτγιά * (έτσι ονομάζονται οι βουδιστικοί ναοί) προέρχονται από το όρο «τσίτα» που σημαίνει *νεκρικός σωρός*. Και οι δύο όροι χρησιμοποιούνται για να περιγραφεί το ανάχωμα όπου αποτεφρώθηκε κάποια σημαντική προσωπικότητα (περιέχει στάχτες κάποιου αποτεφρωμένου ιερού προσώπου) και γύρω του έχει ένα ξύλινο διάδρομο. Ο όρος *τσαϊτγιά* αναφέρεται και στις τελετές που σχετίζονται με αυτό το ανάχωμα ενώ ο όρος *στούπα* περιγράφει το ανάχωμα. 

## Παραπομπές


Κατηγορία:Βουδισμός
Στάδιο Ρέντζο Μπαρμπέρα

Το **Στάντιο Ρέντζο Μπαρμπέρα** (παλαιότερα και ευρέως γνωστό ως **Stadio La Favorita**) είναι ποδοσφαιρικό γήπεδο στο Παλέρμο της Ιταλίας. Αποτελεί σήμερα έδρα της ποδοσφαιρικής ομάδας της ΟΣΣ Παλέρμο. Τα εγκαίνια του γηπέδου πραγματοποιήθηκαν στις 24 Ιανουαρίου 1932 και έλαβε την ονομασία **Στάντιο Λιττόριο** προς τιμήν του φασισμού. Η εναρκτήρια αναμέτρηση ήταν μεταξύ της Παλέρμο και της Αταλάντα, με την Παλέρμο να παίρνει την νίκη με τελικό σκορ 5–1. Ένας στίβος περιτριγύριζε τον αγωνιστικό χώρο, ενώ δεν υπήρχαν κερκίδες πίσω από τις δύο εστίες. Το 1936, το γήπεδο μετονομάστηκε σε **Στάντιο Μικέλε Μαρρόνε**, προς τιμήν ενός στρατιώτη που έπεσε νεκρός στην διάρκεια του Ισπανικού Εμφυλίου. Η ονομασία άλλαξε εκ νέου με το πέρας του Β΄ Παγκοσμίου Πολέμου σε **Στάντιο Λα Φαβορίτα**, από την ονομασία του γειτονικού παλατιού του Φρειδερίκου Β΄, Άγιου Ρωμαίου Αυτοκράτορα κατά τον 13ο αιώνα.

Το 1948, ο στίβος απομακρύνθηκε και κερκίδες ανεγέρθηκαν πίσω από τις δύο εστίες.
Το 1984, η δεύτερη κύρια ανακατασκευή έλαβε χώρα, στα πλαίσια της οποίας συμπεριλαμβάνονταν και η προσθήκη δεύτερου διαζώματος στις κερκίδες, ανεβάζοντας την συνολική τους χωρητικότητα στους 50.000 θεατές. Ωστόσο, η αυξημένη αυτή χωρητικότητα του γηπέδου καλύφθηκε εξ ολοκλήρου μονάχα σε δύο περιπτώσεις, πιο συγκεκριμένα σε μία πρωταθλήματος αναμέτρηση για την Σέριε C1 απέναντι στην Μεσίνα και μία φιλική αναμέτρηση με αντίπαλο την Γιουβέντους. Μια τρίτη ανακατασκευή ολοκληρώθηκε το 1990, η τελευταία τέτοιας έκτασης στην οποία το γήπεδο υποβλήθηκε και ξεκίνησε λόγω του γεγονότος ότι η πόλη του Παλέρμο επελέγη για την φιλοξενία αριθμού αναμετρήσεων στα πλαίσια του πρώτου γύρου του Παγκοσμίου Κυπέλλου του 1990. Λόγω της ανακατασκευής αυτής, η χωρητικότητα του γηπέδου μειώθηκε στην τωρινή του, αυτή των 37.619 θέσεων. 

Στις 18 Σεπτεμβρίου 2002, το γήπεδο μετονομάστηκε σε Ρέντζο Μπαρμπέρα, προς τιμήν του πρώην προέδρου της Παλέρμο στη διάρκεια της τελευταίας παρουσίας της ομάδας στην Σέριε Α, καθώς και των δύο συμμετοχών σε τελικούς του Κυπέλλου Ιταλίας στην διάρκεια των δεκαετιών του 1960 και του 1970, ο οποίος είχε αποβιώσει στις 19 Μαΐου του ιδίου έτους. Την σεζόν 2004-05 της Σέριε Α, η οποία σημαδεύτηκε από την επιστροφή της Παλέρμο στην ελίτ του ιταλικού ποδοσφαίρου έπειτα από απουσία περίπου 30 ετών, όλες οι θέσεις του γηπέδου είχαν πωληθεί πριν από την έναρξη της σεζόν, υπό την μορφή εισιτηρίων διαρκείας. Ωστόσο, το επίτευγμα αυτό δεν επαναλήφθηκε τις σεζόν που ακολούθησαν. 

Σχέδια κοινοποιήθηκαν πρόσφατα από τον τωρινό πρόεδρο της Παλέρμο, Μαουρίτσιο Ζαμπαρίνι, για την ανέγερση ενός νέου γηπέδου το οποίο θα ανήκε εξ ολοκλήρου στον ίδιο τον σύλλογο.

## Μεταφορές
Το γήπεδο συνδέεται με το κέντρο της πόλης και τον κεντρικό σιδηροδρομικό σταθμό μέσω της λεωφορειακής γραμμής 101.

## Παραπομπές



Ρεντζο Μπαρμπερα
Κατηγορία:ΟΣΣ Παλέρμο
Κατηγορία:Στάδια Παγκοσμίου Κυπέλλου Ποδοσφαίρου 1990
Γουρνιά

Τα **Γουρνιά** είναι ένα παράδειγμα μινωικού οικισμού που βρίσκεται στην Ανατολική Κρήτη στα βόρεια του Ισθμού της Ιεράπετρας κοντά στην Παχειά Άμμο. Ανασκάφτηκε στις αρχές του 20ού αιώνα από την Αμερικανίδα αρχαιολόγο  Χάριετ Μπόιντ-Χόουζ. Τα Γουρνιά υπάγονται στο Δήμο Ιεράπετρας. Ο αρχαίος οικισμός χρονολογείται από την Υστερομινωική Ι Περίοδο (1550-1450 π.Χ.) και σώζεται σε καλή κατάσταση, ώστε να ονομαστεί "Πομπηία της μινωικής Κρήτης". Ο σημερινός αρχαιολογικός χώρος δίνει μία εικόνα της καθημερινής ζωής των Μινωιτών, οι οποίοι ασχολούνταν με την αλιεία, τη γεωργία, την κτηνοτροφία και την αγγειοπλαστική.

## Ονομασία
Το όνομά τους οφείλεται στις κοίλες σκάφες που ανακαλύφθηκαν σε ολόκληρο τον οικισμό και μερικές σώζονται ακόμα στις εισόδους των δωματίων. Η αρχική ονομασία του οικισμού δεν είναι γνωστή.

## Θέση
Η τοποθεσία βρίσκεται σε έναν λοφίσκο, λίγες εκατοντάδες μέτρα από τον Κόλπο του Μιραμπέλλου.  

## Ευρήματα
Εκτός από το ανάκτορο (έδρα του τοπικού άρχοντα), του οποίου το εσωτερικό δεν σώζεται σε καλή κατάσταση, έχουν βρεθεί ρυτά και σκεύη για τελετουργίες.  Το καλοκαίρι του 2014 Αμερικανοί αρχαιολόγοι ανακάλυψαν νέα αρχαιολογικά ευρήματα στην περιοχή, όπως κλιβάνους και χώρους ψησίματος για τα αγγεία.

## Ιστορία
Η εγκατάσταση των πρώτων κατοίκων των Γουρνιών συντελέστηκε  κατά την Πρωτομινωική ΙΙΙ Περίοδο (2300 π.Χ.).
 Το ανάκτορό της οικοδομήθηκε προς το τέλος της Μεσομινωικής Περιόδου και καταστράφηκε μαζί με τον οικισμό και άλλες μινωικές πόλεις περί το 1450 π.Χ. Ο οικισμός εγκαταλείφθηκε οριστικά περί το 1200 π.Χ.
 
## Παραπομπές


Κατηγορία:Μινωικοί αρχαιολογικοί τόποι
Κατηγορία:Ιεράπετρα
Παχεία Άμμος Λασιθίου

Η **Παχεία Άμμος** είναι παραθαλάσσιο χωριό και έδρα ομώνυμης Κοινότητος του Δήμου Ιεράπετρας και της τέως Επαρχίας Ιεράπετρας, στην Περιφερειακή Ενότητα Λασιθίου.**** 

Βρίσκεται επί της οδού που συνδέει τον Άγιο Νικόλαο με τη Σητεία και την Ιεράπετρα, στα 19 χιλιόμετρα ανατολικά του Αγίου Νικολάου και στα 13 χιλιόμετρα βόρεια της Ιεράπετρας, στο μυχό του Κόλπου του Μιραμπέλλου, σε υψόμετρο περίπου 50 μέτρα. Εκεί εδρεύει το Ινστιτούτο Μελέτης Προϊστορικού Αιγαίου Ανατολικής Κρήτης, το οποίο πραγματοποιεί αρχαιολογικές έρευνες στην περιοχή. Σε μικρή απόσταση από τον οικισμό βρίσκεται ο αρχαιολογικός χώρος των Γουρνιών.

## Ιστορικά στοιχεία
Το τοπωνύμιο Παχειάμμος () αναφέρεται από τον Φραντσέσκο Μπαζιλικάτα το 1630, αλλά δεν υπήρχε οικισμός. Ο οικισμός δημιουργήθηκε κατά τη διάρκεια της δεύτερης δεκαετίας του 20ού αιώνα, με την κατασκευή αποθηκών για εισαγωγές - εξαγωγές και ολιγάριθμων σπιτιών. Το πλοίο της γραμμής πραγματοποιούσε σύντομη στάση στη Παχειά Άμμο για να εξυπηρετήσει τη μικρή κίνηση. Ο Αμερικανός αρχαιολόγος Ρίτσαρντ Σίγκερ, ο οποίος πραγματοποίησε ανασκαφές στις νησίδες Ψείρα, Μόχλος και στη Βασιλική, έκτισε το σπίτι του στη Παχειά Άμμο το 1910. 

Η Παχειά Άμμος αναφέρεται για πρώτη φορά στις απογραφές το 1920, στην Κοινότητα Βασιλικής, και στη συνέχεια αναπτύχθηκε γρήγορα και έγινε έδρα της ομώνυμης Κοινότητας. και εξελίσσεται σε τουριστικό κέντρο, χάρις στη παραλία του.

Πορεία πληθυσμού σύμφωνα με τις απογραφές:

## Διοικητικά στοιχεία

Αναφέρεται επίσημα το 1925 στο ΦΕΚ 27Α - 31/01/1925, γραμμένη ως *Παχειά Άμμος* να προσαρτάται στην κοινότητα Καβουσίου και στο ΦΕΚ 262Α - 22/09/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Βασιλική και Μοναστηράκι αποτελούν την Κοινότητα Παχείας Άμμου που υπάγεται στη δημοτική ενότητα Ιεράπετρας του Δήμου Ιεράπετρας. Σύμφωνα με την απογραφή του 2021 ως κοινότητα εν συνόλω έχει 827 κατοίκους ενώ ως οικισμός 588.μικρογραφία|454x454px|Η κοινότητα σε σχέση με τον δήμο.
## Υποδομές
Στην Παχεία Άμμο υπάρχει αγροτικό ιατρείο, πολιτιστικός σύλλογος, δημοτικό σχολείο και νηπιαγωγείο. Στο χωριό λειτουργούν και παντοπωλεία, αρτοζαχαροπλαστείο, καφενεία και ταβέρνες, όπως και ξενώνες. Η στάση λεωφορείων της Παχείας Άμμου εξυπηρετείται από γραμμές από/προς Σητεία, Άγιο Νικόλαο - Ηράκλειο και Ιεράπετρα.

## Σημεία ενδιαφέροντος
Μπροστά από το χωριό βρίσκεται η ομώνυμη παραλία, με παχεία άμμο και βότσαλο, η οποία είναι εκτεθειμένη στους ανέμους. Το δυτικό τμήμα της παραλίας, ωστόσο, προστατεύεται από το μόλο του μικρού λιμανιού που βρίσκεται εκεί, οπότε η θάλασσα είναι ήρεμη και καθαρή. Κεντρικός ναός του χωριού είναι ο Άγιος Νικόλαος. Κοντά στο Αλιευτικό Καταφύγιο του χωριού σε κομβικό σημείο βρίσκεται και ο ναός της Αγίας Φωτεινής της Σαμαρείτιδος.

## Παραπομπές


## Εξωτερικοί σύνδεσμοι
* 

Παχεια Αμμος
Παχεια Αμμος
Καρλ Βίλελμ Ράινμουτ

Ο **Καρλ Βίλελμ Ράινμουτ** (, 4 Απριλίου 1892 - 6 Μαΐου 1979) ήταν Γερμανός αστρονόμος, που γεννήθηκε στη Χαϊδελβέργη.

Ανεκάλυψε περίπου 400 αστεροειδείς, αρχίζοντας από τον 796 Ζαρίτα το 1914, εργαζόμενος στο Αστεροσκοπείο Λαντεστερνβάρτε Χάιντελμπεργκ-Κένιγκστουλ στον λόφο Κένιγκστουλ στη Χαϊδελβέργη στη Γερμανία από το 1912 έως το 1957.

Οι πιο αξιοσημείωτες ανακαλύψεις του περιλαμβάνουν τους 1322 Κοπέρνικος, 1862 Απόλλων και 69230 Ερμής. Επίσης, ανεκάλυψε τους αστεροεδείς της Τρωικής Ομάδας 911 Αγαμέμνων, 1143 Οδυσσεύς, 1172 Αινείας, 1173 Αγχίσης, 1208 Τρωίλος, 1404 Αίας, 1437 Διομήδης και 1749 Τελαμών.

Ο αστεροειδής 1111 Ραϊνμουτία πήρε το όνομά του από τον Καρλ Ράινμουτ, ο οποίος τον ανακάλυψε (κατά παράβαση του άγραφου «νόμου» οι αστεροειδείς να μην παίρνουν το όνομα αυτού που τους ανεκάλυψε). 

## Παραπομπές


## Εξωτερικοί σύνδεσμοι
* MPBu '''7''' (1979) 10
*  MitAG '''50''' (1980) 7

Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Γκάρεθ Μπάρι

Ο **Γκάρεθ Μπάρι** (αγγλικά: *Gareth Barry*, 23 Φεβρουαρίου 1981) είναι ένας Άγγλος ποδοσφαιριστής που αγωνίζεται στην Γουέστ Μπρόμιτς Άλμπιον. Γεννήθηκε στο Χέιστινγκς, στην Νότια Αγγλία.

## Άστον Βίλα
Ξεκίνησε το ποδόσφαιρο από την Μπράιτον και Χόουβ Άλμπιον. Από εκεί, μετακόμισε στην Άστον Βίλα ως νεαρός ακόμα, και πέρασε 12 χρόνια στο σύλλογο. Υπήρξε αρχηγός της Άστον Βίλα και είναι ένατος παίκτης σε εμφανίσεις με την ομάδα όλων των εποχών.

## Μάντσεστερ Σίτι
Τον Ιούνιο του 2009, μεταγράφηκε στην Μάντσεστερ Σίτι με 12 εκατομμύρια λίρες αποζημίωση για την πρώην ομάδα του, ενώ ο ίδιος υπέγραψε πενταετές συμβόλαιο συνεργασίας. Με την φανέλα της Μάντσεστερ Σίτι, κατέκτησε το Κύπελλο Αγγλίας, το 2011 και τον τίτλο της Πρέμιερ Λιγκ την επόμενη χρονιά. Τον Αύγουστο του 2013, παραχωρήθηκε ως δανεικός στην Έβερτον.

## Έβερτον
Μετά από μια πετυχημένη σεζόν ως δανεικός στην Έβερτον, υπέγραψε συμβόλαιο συνεργασίας 3 ετών με την ομάδα του Λίβερπουλ. To 2016, έγινε ο τρίτος ποδοσφαιριστής στην Πρέμιερ Λιγκ που έφτασε τις 600 συμμετοχές μετά τον Ράιαν Γκιγκς και τον Φρανκ Λάμπαρντ.

## Γουέστ Μπρόμιτς Άλμπιον
Τον Αύγουστο του 2017, μεταγράφηκε στην Γουέστ Μπρόμιτς Άλμπιον.

## Εθνική Αγγλίας
Ο Μπάρι είναι διεθνής με την Εθνική Αγγλίας. Έκανε την πρώτη του συμμετοχή το 2000. Ως το 2012, έχει 53 συμμετοχές, πετυχαίνοντας 3 γκολ. Ήταν μέλος της Εθνικής Αγγλίας στο Ευρωπαϊκό Πρωτάθλημα Ποδοσφαίρου 2000 και το Παγκόσμιο Κύπελλο Ποδοσφαίρου 2010.

## Εξωτερικοί Σύνδεσμοι
*To προφίλ του Γκάρεθ Μπάρι στο transfermarkt.co.uk

Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Έβερτον
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Πρέμιερ Λιγκ
Νομάδες

[μικρογραφία|Πίνακας του [Βίνσεντ βαν Γκογκ|Βίνσεντ βαν Γκονγκ που απεικονίζει ένα καραβάνι νομαδικών Ρομά]]
Ο **νομάδας** (ή **νομάς**, πληθυντικός: νομάδες), είναι μέλος μιας κοινότητας ανθρώπων που ζει σε διαφορετικές τοποθεσίες και κινείται από το ένα μέρος στο άλλο. Μεταξύ των διαφόρων τρόπων που σχετίζονται οι νομάδες με το περιβάλλον, αναφέρονται ο κυνηγός, ο τροφοσυλλέκτης, ποιμένας νομάδας, ο «σύγχρονος» περιπατητής νομάδας ή ψηφιακός νομάδας. Από το 1995 υπολογίστηκαν πως υπάρχουν 30-40 εκατομμύρια νομάδες στον κόσμο. 
[μικρογραφία|250x250εσ|[Αίγυπτος, βεδουίνοι με τις καμήλες τους σε βοσκή]]
Το νομαδικό κυνήγι και η τροφοσυλλογή εποχιακών διαθέσιμων άγριων φυτών και θηραμάτων θεωρείται η παλαιότερη μέθοδος ανθρώπινης επιβίωσης. Οι ποιμένες κινούνται μαζί με τα κοπάδια τους σε μοτίβα που αποφεύγουν την εξάντληση των βοσκοτόπων πέρα από την ικανότητά τους να ανακάμπτουν. Ο νομαδισμός είναι επίσης τρόπος ζωής προσαρμοσμένος σε άγονες περιοχές όπως η στέπα, η τούνδρα, ο πάγος και η άμμος, όπου η κινητικότητα είναι αποτελεσματικότερη στρατηγική για την εκμετάλλευση των σπάνιων πόρων. Για παράδειγμα, πολλές ομάδες στην τούνδρα είναι ποιμένες ταράνδου και είναι ημινομαδικές, ακολουθώντας τη ζωοτροφή για τα ζώα τους. Αυτοί οι νομάδες προσαρμόζουν μερικές φορές τη χρήση υψηλής τεχνολογίας, όπως τα φωτοβολταϊκά, για να μειώσουν την εξάρτησή τους από το πετρέλαιο ντίζελ.

Ενίοτε περιγράφονται ως "νομαδικοί" οι διάφοροι πληθυσμοί που μετακινούνται σε πυκνοκατοικημένες περιοχές που δεν ζουν με φυσικούς πόρους, προσφέροντας υπηρεσίες (βιοτεχνικές ή εμπορικές) στον αστικό πληθυσμό. Αυτές οι ομάδες είναι γνωστές ως "περιπατητές νομάδες". 

## Παραπομπές


Κατηγορία:Βοσκοί

Κατηγορία:Ανθρωπολογία
Μιχάλης Στεφανίδης

Ο **Μιχαήλ Στεφανίδης του Σοφοκλή** (1907 - 22 Νοεμβρίου 2000) ήταν Έλληνας νομικός, συγγραφέας και πολιτικός από τη Σκύρο, σημαντική φυσιογνωμία του φιλελεύθερου - κεντρώου χώρου για δεκαετίες.

## Βιογραφία
Γεννήθηκε το 1907 στη Σκύρο και σπούδασε στη Νομική Σχολή Αθηνών, της οποίας αναγορεύτηκε διδάκτορας.

Άσκησε τη δικηγορία στη Χαλκίδα και την Αθήνα και ασχολήθηκε με την πολιτική μέσα από τις γραμμές του Κόμματος των Φιλελευθέρων. Εξελέγη για πρώτη φορά βουλευτής Εύβοιας το 1950, και επανεξελέγη το 1951, 1956 και 1958. Με την ίδρυση της Ένωσης Κέντρου το 1961 από τον Γεώργιο Παπανδρέου, προσχώρησε στο νέο κόμμα και εξελέγη με αυτό βουλευτής το 1961, 1963 και 1964. Στις κυβερνήσεις της Ένωσης Κέντρου 1963 - 1965, διετέλεσε υφυπουργός Άνευ Χαρτοφυλακίου (1964) και υφυπουργός Οικονομικών (1964 - 1965).

Μεταπολιτευτικά, αρχικά προσχώρησε στην Ένωση Κέντρου - Νέες Δυνάμεις υπό τον Γεώργιο Μαύρο, όπως οι περισσότεροι παλιοί κεντρώοι, και επανεξελέγη βουλευτής Εύβοιας με αυτό το κόμμα στις πρώτες ελεύθερες μεταδικτατορικές εκλογές το 1974. Τελικά όμως προσέγγισε το ΠΑΣΟΚ του Ανδρέα Παπανδρέου με το οποίο και εξελέγη βουλευτής το 1981, το 1985 και το 1989 - 1990. Στις δύο πρώτες κυβερνήσεις του Ανδρέα Παπανδρέου (1981 - 1989), διετέλεσε Α΄ αντιπρόεδρος της Βουλής των Ελλήνων, με πρόεδρο τον Γιάννη Αλευρά. Πολύ έμπειρος κοινοβουλευτικός, χειρίστηκε με επιτυχία για λογαριασμό του Ανδρέα Παπανδρέου τις ιδιαίτερα κρίσιμες και επεισοδιακές ψηφοφορίες για την εκλογή του Χρήστου Σαρτζετάκη στην Προεδρία της Δημοκρατίας τον Μάρτιο του 1985.

Απεβίωσε σε ηλικία 93 ετών στην οικία του, στις 22 Νοεμβρίου 2000 και κηδεύτηκε την επομένη από τον ιερό ναό Αγίων Θεοδώρων του Α΄ Νεκροταφείου Αθηνών.

Είχε πλούσιο συγγραφικό έργο: 
*«Αι εν Σκύρω εορταί των αποκαλυπτηρίων του μνημείου του Άγγλου ποιητού Ρούμπερτ Μπρούκ» (1931), 
*«Ρούμπερτ Μπρούκ» (1932), 
*«Το συντελεσθέν έργον της Κοινότητος Σκύρου μιας επταετίας, 1934-1940» (1940), 
*«Η αποκατάστασις των ακτημόνων καλλιεργητών» (1951), 
*«Μια πολιτική προσπάθεια υπέρ του Ευβοϊκού λαού» (1951) κ.α.

## Παραπομπές


Κατηγορία:Βουλευτές Ευβοίας
Κατηγορία:Έλληνες υφυπουργοί άνευ χαρτοφυλακίου
Κατηγορία:Έλληνες υφυπουργοί Οικονομικών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με το ΠΑΣΟΚ
Κατηγορία:Αντιπρόεδροι της Βουλής των Ελλήνων
Μέτσινγκεν

Το **Μέτσινγκεν** είναι σουαβική κωμόπολη του κρατιδίου της Βάδης-Βυρτεμβέργης στα Νοτιοδυτικά της Γερμανίας, με 21.129 κατοίκους το 2012. Βρίσκεται περίπου 30 χιλιόμετρα νότια της Στουτγκάρδης.

Το Μέτσινγκεν απέκτησε παράδοση στην υφαντουργία μετά τη Βιομηχανική Επανάσταση. Σήμερα είναι ιδιαίτερα γνωστό για τα πολυάριθμα καταστήματα "άουτλετ" ή "στοκάδικα", που προσελκύουν αγοράστές από ολόκληρη τη Γερμανία, ακόμη και από την Ευρώπη. Η πρώτη εταιρεία που άνοιξε τέτοιο κατάστημα στην πόλη ήταν η Hugo Boss, η οποία μάλιστα ιδρύθηκε και έχει τα κεντρικά της γραφεία στο Μέτσινγκεν, αλλά τα τελευταία χρόνια έχουν έρθει πολλές ακόμη εταιρείες πολυτελούς ρουχισμού, που προσφέρουν τα προϊόντα τους σε μειωμένες τιμές. Στην πόλη υπάρχουν περίπου 80 τέτοια καταστήματα.

## Παραπομπές


## Εξωτερικοί σύνδεσμοι

* Επίσημη σελίδα

Κατηγορία:Πόλεις της Βάδης-Βυρτεμβέργης
Κατηγορία:Κωμοπόλεις της Γερμανίας
Λεωφόρος Στρατού (Θεσσαλονίκη)

Η **Λεωφόρος Στρατού** είναι κεντρική οδός του κέντρου της Θεσσαλονίκης, παράλληλη στην οδό Εγνατία και στην λεωφόρο Βασιλίσσης Όλγας, στο ύψος του Πολεμικού Μουσείου.

Η αρχή της λεωφόρου Στρατού βρίσκεται στην πλατεία ΧΑΝΘ, ενώ διασχίζει κάθετα τις οδούς Λ. 3ης Σεπτεμβρίου, Καυταντζόγλου καταλήγοντας στη διασταύρωση όπου ενώνονται οι οδοί Παναναστασίου, Κωνσταντινουπόλεως και Δελφών.

Επί της λεωφόρου Στρατού βρίσκονται: η ΔΕΘ, το Γαλλικό Ινστιτούτο, το 3ο Σώμα Στρατού, το Μουσείο Βυζαντινού Πολιτισμού, τα στούντιο της ΕΡΤ3, καθώς και το λεγόμενο «Πεδίο του Άρεως» (γνωστό ως δημοτικό πάρκο Ανθοκομικής).

Κυκλοφοριακά ο δρόμος αποτελεί τη δίοδο των κατοίκων των πυκνοκατοικημένων συνοικιών Φάληρο, Χαριλάου και Μπότσαρη προς την οδό Τσιμισκή και κατά συνέπεια έχει μεγάλο κυκλοφοριακό φόρτο, ειδικά στην διασταύρωση Παναναστασίου, Κωνσταντινουπόλεως, Δελφών.

## Συγκοινωνία
Η λεωφόρος Στρατού εξυπηρετείτε από 9 λεωφορειακές γραμμές του O.Α.Σ.Θ.. Οι γραμμές 12,31,7,11,39,33,58 και 10.

## Διαδρομή

## Παραπομπές


Στρατού
Λάζαρ Τάσιτς

Ο **Λάζαρ Τάσιτς** (Σερβικά Κυριλλικά: Лазар Тасић, 5 Απριλίου 1931 – 16 Μαΐου 2003), ήταν Γιουγκοσλάβος διεθνής ποδοσφαιριστής.

Αγωνίστηκε συνολικά 13 φορές με την Εθνική Γιουγκοσλαβίας, πετυχαίνοντας ένα τέρμα.
Διετέλεσε, επίσης, προπονητής της Βέφα.

## Παραπομπές


## Εξωτερικοί Σύνδεσμοι
* Προφίλ στην επίσημη ιστοσελίδα της Σερβικής Ομοσπονδίας 

Κατηγορία:Σέρβοι ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Μέσοι ποδοσφαιριστές
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές 1. ΦΚ Σααρμπρύκεν
Κατηγορία:Ποδοσφαιριστές ΝΚ Τσέλικ Ζένιτσα
Κατηγορία:Σέρβοι προπονητές ποδοσφαίρου
Κατηγορία:Γιουγκοσλάβοι προπονητές ποδοσφαίρου
Κατηγορία:Προπονητές ποδοσφαίρου Βέφα ΣΚ
Χαρί Νοβιλό

Ο **Χαρί Νοβιλό**, γεννημένος στις 11 Φεβρουαρίου 1992 στην Λυών της Γαλλίας, είναι Γάλλος ποδοσφαιριστής ο οποίος αγωνίζεται ως διεθνής με την Μαρτινίκα. 

Αγωνίζεται στην θέση του επιθετικού, ενώ μπορεί να αγωνιστεί τόσο στο κέντρο όσο και στα άκρα του γηπέδου. 

## Καριέρα
Προερχόμενος από τα τμήματα υποδομής της Σαιν-Φον και στην συνέχεια της Ολιμπίκ Λυών, ο Χαρί Νοβιλό κλήθηκε στην Εθνική Γαλλίας U19. Πραγματοποίησε το επαγγελματικό του ντεμπούτο στις 7 Αυγούστου 2010 στην διάρκεια μιας αναμέτρησης πρωταθλήματος απέναντι στην ΑΣ Μονακό. Την σεζόν 2011-2012, παραχωρήθηκε με την μορφή δανεικού στην Χάβρη ΑΚ, και στην συνέχεια στην Γκαζελέκ Αζαξιό το 2013. Την σεζόν 2013-2014, αποχώρησε από την Λυών με προορισμό την ΡΑΕΚ Μονς του Βελγίου, όπου, ωστόσο, δεν είχε ιδιαίτερο χρόνο συμμετοχής. 

Το 2014, υπέγραψε στην Κλερμόν Φουτ, ομάδα της Λιγκ 2. Αγωνιζόμενος ως βασικός στην νέα του ομάδα, κλήθηκε στην Εθνική Μαρτινίκας ενόψει του Κυπέλλου Εθνών Καραϊβικής του 2014, στην διάρκεια του οποίου αγωνίστηκε σε δύο αναμετρήσεις. 

## Στατιστικά
Έως το καλοκαίρι του 2014, μετρούσε συνολικά 32 επαγγελματικές συμμετοχές σε συλλογικό επίπεδο, στην διάρκεια των οποίων έχει πετύχει συνολικά τρία τέρματα.

## Παραπομπές


Κατηγορία:Γάλλοι ποδοσφαιριστές
Κατηγορία:Μαρτινικανοί ποδοσφαιριστές
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές Γκαζελέκ Αζαξιό
Κατηγορία:Ποδοσφαιριστές ΡΑΕΚ Μονς
Κατηγορία:Ποδοσφαιριστές Κλερμόν Φουτ Ωβέρνη
Κατηγορία:Ποδοσφαιριστές Εθνικής Μαρτινίκας
Κατηγορία:Επιθετικοί ποδοσφαιριστές
Μανόλης Παπαστεφανάκης

Ο **Μανόλης Παπαστεφανάκης** (Μαγαρικάρι Ηρακλείου, 1940 - Ηράκλειο, 21 Σεπτεμβρίου 2024) ήταν Έλληνας δικηγόρος και πολιτικός, ο οποίος διατέλεσε βουλευτής του ΠΑΣΟΚ και υπουργός.

## Βιογραφικό
Γεννήθηκε το 1940 στο Μαγαρικάρι Ηρακλείου Κρήτης.. Σπούδασε νομικά στην Αθήνα και άσκησε τη δικηγορία. Παράλληλα ασχολήθηκε με την πολιτική και υπήρξε οργανωτικό στέλεχος του ΠΑΣΟΚ στην Κρήτη και γραμματέας της Νομαρχιακής Επιτροπής Ηρακλείου.

Ήταν βουλευτής Ηρακλείου με το ΠΑΣΟΚ από το 1981 έως το 1990 και από το 1993 έως το 1996.

Τον Φεβρουάριο του 1987 διορίστηκε υπουργός Εσωτερικών, θέση στην οποία παρέμεινε μέχρι τον Σεπτέμβριο της ίδιας χρονιάς, οπότε και ανέλαβε αναπληρωτής υπουργός Περιβάλλοντος, Χωροταξίας και Δημοσίων Έργων (ΠΕΧΩΔΕ). Τον Μάρτιο του 1989 έγινε υπουργός ΠΕΧΩΔΕ, μέχρι τον Ιούλιο της ίδιας χρονιάς που έληξε η θητεία της κυβέρνησης του ΠΑΣΟΚ.

Απεβίωσε στις 21 Σεπτεμβρίου 2024, σε ηλικία 84 ετών.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ηρακλείου
Κατηγορία:Έλληνες αναπληρωτές υπουργοί Περιβάλλοντος, Χωροταξίας και Δημοσίων Έργων
Κατηγορία:Έλληνες υπουργοί ΠΕΧΩΔΕ
Live In Verona

**Live In Verona** είναι ο τίτλος του DVD του βρετανικού χαρντ ροκ συγκροτήματος Deep Purple, το οποίο βιντεοσκοπήθηκε στις 18 Ιουλίου του 2011 στην Βερόνα και κυκλοφόρησε στις 20 Οκτωβρίου 2014 από την εταιρεία "Eagle Rock Entertainment".

Το DVD ηχογραφήθηκε κατά την διάρκεια της περιοδείας "The Songs That Built Rock", στο στάδιο Αρένα, το οποίο χτίστηκε το 30 μ.Χ.. Το συγκρότημα συνοδευόταν από την φιλαρμονική ορχήστρα "German Neue Philarmonic Orchestra", με την οποία συνέχισε σε όλη την Ευρώπη.

Η συγκεκριμένη ηχογράφηση κυκλοφόρησε σε μορφή διπλού CD μόνο στην Ιαπωνία.

## Τα τραγούδια του DVD
**1. Deep Purple Overture**
**2. [[Highway Star]]** *(Blackmore, Gillan, Glover, Lord, Paice)*
**3. [[Hard Lovin' Man]]** *(Blackmore, Gillan, Glover, Lord, Paice)*
**4. [[Maybe I’m A Leo]]** *(Blackmore, Gillan, Glover, Lord, Paice)*
**5. [[Strange Kind of Woman]]** *(Blackmore, Gillan, Glover, Lord, Paice)*
**6. [[Rapture of the Deep]]** *(Gillan, Glover, Morse, Airey, Paice)*
**7. [[Woman from Tokyo]]** *(Blackmore, Gillan, Glover, Lord, Paice)*
**8. [[Contact Lost]]** *(Morse)*
**9. [[When a Blind Man Cries]]** *(Blackmore, Gillan, Glover, Lord, Paice)*
**10. The Well Dressed Guitar** *(Gillan, Glover, Morse, Lord, Paice)*
**11. [[Knockin' at your Back Door]]** *(Blackmore, Gillan, Glover)*
**12. [[Lazy]]** *(Blackmore, Gillan, Glover, Lord, Paice)*
**13. [[No One Came]]** *(Blackmore, Gillan, Glover, Lord, Paice)*
**14. Keyboard solo** *(Airey)*
**15. [[Perfect Strangers (τραγούδι των Deep Purple)|Perfect Strangers]]** *(Blackmore, Gillan, Glover)*
**16. [[Space Truckin]]' ** *(Blackmore, Gillan, Glover, Lord, Paice)*
**17. [[Smoke on the Water]]** *(Blackmore, Gillan, Glover, Lord, Paice)*
**18. [[Hush (τραγούδι του Μπίλι Τζο Ρόγιαλ)|Hush]]** *(South)*
**19. [[Black Night]]** *(Blackmore, Gillan, Glover, Lord, Paice)*

## Τα μέλη του συγκροτήματος
Το **Live In Verona** ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Στηβ Μορς]]** - *κιθάρα*
* **[[Ντον Έρεϊ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές


## Πηγές
* DEEP PURPLE: 'Live In Verona' DVD, Blu-Ray Due In October; 'Space Truckin'' Preview Clip
* DEEP PURPLE With Orchestra Live In Verona DVD 
* The Highway Star — Live in Verona
* Deep Purple • Verona 2011 - Darker Than Blue

Κατηγορία:Δισκογραφία των Deep Purple
Κατηγορία:Άλμπουμ του 2014
Κατηγορία:Βερόνα
Δημοτικό Περιφερειακό Θέατρο Ρούμελης

Το **Δημοτικό Περιφερειακό Θέατρο Ρούμελης (ΔΗ.ΠΕ.ΘΕ. Ρούμελης)** με έδρα τη Λαμία, το μοναδικό στην Περιφέρεια Στερεάς Ελλάδας, εντάχθηκε στο δίκτυο των ΔΗ.ΠΕ.ΘΕ. του Υπουργείου Πολιτισμού το 1983 (ΦΕΚ 756/28-12-1983,σύσταση Νομικού Προσώπου με όνομα Δημοτικό Περιφερειακό Θέατρο Ρούμελης στο Δήμο Λαμιέων) και εγκαινίασε τη δραστηριότητα του το 1985 με την παράσταση «Η αυλή των θαυμάτων» του Ιάκωβου Καμπανέλλη. Από τότε μέχρι το 1988 αποτελούσε αυτόνομο Νομικό Πρόσωπο Δημοσίου Δικαίου του Δήμου. Το 1988 (ΦΕΚ 432/21-6-1988) το ΔΗ.ΠΕ.ΘΕ. Ρούμελης μετατρέπεται σε Δημοτική Επιχείρηση του Δήμου Λαμιέων, νομική μορφή με την οποία λειτούργησε ως τον Απρίλιο του 2008 (ΦΕΚ 960/23-5-2008) οπότε και μετετράπη σε Δημοτική Κοινωφελή Επιχείρηση του Δήμου Λαμιέων και ως τέτοια λειτουργεί ως σήμερα.

Η δραστηριότητα του ΔΗ.ΠΕ.ΘΕ. Ρούμελης αναπτύσσεται σε τρεις σκηνές, την Κεντρική Σκηνή, την Πειραματική Σκηνή και την Παιδική Σκηνή. Στην Κεντρική Σκηνή έχουν ανέβει μεταξύ άλλων έργα των Αισχύλου, Ευριπίδη, Αριστοφάνη, Σαίξπηρ, Τζόνσον, Μολιέρου, Γκολντόνι, Φεϋντώ, Λόρκα, Μίλλερ, Ουίλλιαμς. Έμφαση δόθηκε και στο νεοελληνικό θέατρο με έργα των Καμπανέλλη, Κεχαίδη-Χαβιαρά, Σκούρτη, Κορρέ, Μποστ κ.α.   Στην Πειραματική Σκηνή έχουν ανέβει μεταξύ άλλων έργα των Ρίντλεϊ, Λάμπιουτ, Ντούκοσφκι, Τομά, Τσικληρόπουλου, Κοβάτσεβιτς, κ.α. Στην Παιδική Σκηνή έχουν ανέβει έργα των Αριστοφάνη, Αρμένη, Τσιάνου, Τριβιζά, Μπραουδάκη, Καλογεροπούλου, Ρουγγέρη, Μπάουμ, Τουέιν, Γουέι, Γκαρθία Λόρκα, Κένι, κ.α.

Από το 1998 το ΔΗ.ΠΕ.ΘΕ. Ρούμελης διοργανώνει κάθε χρόνο το Φεστιβάλ για Σολίστες και Πρωταγωνιστές φιλοξενώντας μονοπρόσωπες παραστάσεις.

Τέλος, στο πλαίσιο της δραστηριότητας του ΔΗ.ΠΕ.ΘΕ. Ρούμελης και με γνώμονα την συμβολή  στην Παιδεία, την επιμόρφωση και τη δημιουργική έκφραση των πολιτών, λειτουργεί Θεατρικό Εργαστήρι για ενήλικες στο οποίο διδάσκονται υποκριτική, αυτοσχεδιασμό, ορθοφωνία, κινησιολογία, μουσική, στοιχεία ιστορίας θεάτρου και σκηνογραφία, καθώς και για παιδιά στο οποίο διδάσκονται Θεατρική Αγωγή και Δραματοποιημένη Κίνηση.

Το ΔΗ.ΠΕ.ΘΕ. Ρούμελης έχει περιοδεύσει σε όλη την ελληνική επικράτεια ενώ έχει παρουσιαστεί στην Κωνσταντινούπολη (με τις παραστάσεις «Φιάκας» του Μιλτιάδη Χουρμούζη, 2002, «Λεπρέντης» του Μιλτιάδη Χουρμούζη 2005 στο Θέατρο Φερίκιοϊ-ΕΡΘΟ), στο Κάιρο της Αιγύπτου (με την παράσταση «Προμηθέας Δεσμώτης» του Αισχύλου στην Όπερα του Καΐρου, 2009) και στο Εδιμβούργο της Μεγάλης Βρετανίας (με την παράσταση «Παραμύθι για δύο» του Φίλιπ Ρίντλεϊ στο Edinburgh Festival Fringe, το 2005).

Από την ίδρυσή του έως σήμερα στο ΔΗ.ΠΕ.ΘΕ. Ρούμελης διετέλεσαν Καλλιτεχνικοί Διευθυντές οι εξής:

Κωστής Τσώνος 1984-1989

Ελπιδοφόρος Γκότσης  1989-1992

Βασίλης Κυρίτσης 1992-1995

Βασίλης Μητσάκης	1995-1997

Πανός Σκουρολιάκος	1997-2007

Χρήστος Καλαβρούζος	2007-2010

Ελένη Δουνδουλάκη	2010-2014

## Εξωτερικοί σύνδεσμοι
* Επίσημη ιστοσελίδα

Ρουμελης
Κατηγορία:Λαμία
Γιανίς Σαλιμπύρ

Ο **Γιανίς Σαλιμπύρ** (γεννημένος στις 24 Ιανουαρίου 1991 στο Σαιν-Ντενί) είναι Γάλλος ποδοσφαιριστής ο οποίος αγωνίζεται για λογαριασμό της Κλερμόν Φουτ στη Λιγκ 2.

## Συλλογική Καριέρα
Ο Γιανίς ξεκίνησε την καριέρα του από την τοπική ομάδα της Ρεντ Σταρ Παρί. Στις αρχές του 2004, ήταν ένας από τους συνολικά τρεις παίκτες της Ρεντ Σταρ που επελέγησαν για να εισαχθούν στην περίφημη ποδοσφαιρική σχολή της Κλαιρφοντέν. Αφότου πέρασε εκεί συνολικό διάστημα τριών ετών, υπέγραψε συμβόλαιο με τη Λιλ ΟΣΚ.

Παρά το φερόμενο ενδιαφέρον για την απόκτησή του των ιταλικών ΑΣ Ρόμα, Τορίνο και Ουντινέζε, ο Γιανίς υπέγραψε το πρώτο του επαγγελματικό συμβόλαιο με τη Λιλ τον Ιούνιο του 2008. Το συμβόλαιο αυτό ήταν διάρκειας τριών ετών. Για τη σεζόν 2008–09, εντάχθηκε στην πρώτη ομάδα της Λιλ, αν και δεν έλαβε αριθμό φανέλας. Αντιθέτως, συνέχισε να αγωνίζεται με τη δεύτερη ομάδα του συλλόγου στο CFA. Πραγματοποίησε το επαγγελματικό του ντεμπούτο με τη Λιλ στις 23 Ιανουαρίου 2009, μία μόλις ημέρα πριν από τα 18α γενέθλιά του, σε μια αναμέτρηση για τον θεσμό του Κυπέλλου Γαλλίας απέναντι στην ΟΣΛ Ντενκέρκ, μπαίνοντας στον αγωνιστικό χώρο ως αλλαγή στο 76ο λεπτό. Στη διάρκεια της τριετούς παρουσίας του στη Λιλ αγωνίστηκε στα τοπικά πρωταθλήματα με τη δεύτερη ομάδα του συλλόγου συνολικά 41 φορές πετυχαίνοντας 4 τέρματα.

Στις 13 Ιανουαρίου 2011, ο Σαλιμπύρ μεταγράφηκε στην ΟΣ Μπουλόν, ομάδα της Λιγκ 2, βάζοντας την υπογραφή του σε συμβόλαιο διάρκειας 18 μηνών.

Στις 6 Αυγούστου 2012, ο Σαλιμπύρ υπέγραψε συμβόλαιο διάρκειας τριών ετών με την ομάδα της Κλερμόν Φουτ από τη Λιγκ 2.

## Διεθνής Καριέρα
Ο Γιανίς είναι νεαρός διεθνής με τη Γαλλία καθώς έχει αγωνιστεί με τις ηλικιακές κατηγορίες U-16 και U-17, ενώ έχει αγωνιστεί και με την ηλικιακή κατηγορία U-18. Ήταν μέλος της ομάδας της Εθνική Γαλλίας U-17 που τερμάτισε φιναλίστ στο Ευρωπαϊκό Πρωτάθλημα U17 του 2008.

## Παραπομπές


## Εξωτερικοί σύνδεσμοι
* Προφίλ στην ιστοσελίδα της Λιλ ΟΣΚ
* Προφίλ από την LFP 

Κατηγορία:Γάλλοι ποδοσφαιριστές
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές Κλερμόν Φουτ Ωβέρνη
Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Ποδοσφαιριστές ΙΝΦ Κλαιρφοντέν
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Μέσοι ποδοσφαιριστές
Περιφερειακή Ενότητα Ανατολικής Αττικής

Η **Περιφερειακή Ενότητα Ανατολικής Αττικής** με έδρα την Αχαρνές, είναι μία από τις οκτώ περιφερειακές ενότητες στις οποίες διαιρείται η Περιφέρεια Αττικής.

Ο πληθυσμός της ενότητας Ανατολικής Αττικής είναι 516.549 κάτοικοι και η πυκνότητα πληθυσμού της είναι 332,02 κάτοικοι ανά τ.χλμ. Η έκτασή της είναι 1.517 τ.χλμ.

## Διαίρεση
Η Περιφερειακή Ενότητα Ανατολικής Αττικής περιλαμβάνει τους εξής δήμους:
*Δήμος Αχαρνών-Θρακομακεδόνων (2)
*Δήμος Διονύσου (4)
*Δήμος Κρωπίας (5)
*Δήμος Λαυρεωτικής (6)
*Δήμος Μαραθώνος (7)
*Δήμος Μαρκοπούλου Μεσογαίας (8)
*Δήμος Ωρωπού (13)
*Δήμος Παιανίας (9)
*Δήμος Παλλήνης (1)
*Δήμος Ραφήνας - Πικερμίου (10)
*Δήμος Σαρωνικού (11)
*Δήμος Σπάτων - Αρτέμιδος (12)
*Δήμος Βάρης - Βούλας - Βουλιαγμένης (3)

## Αντιπεριφερειάρχες Ανατολικής Αττικής (2011-σήμερα)

## Δείτε επίσης
*Νομαρχία Ανατολικής Αττικής

## Παραπομπές


Κατηγορία:Περιφέρεια Αττικής
Κατηγορία:Περιφερειακές ενότητες της Ελλάδας
Nokia

μικρογραφία|281x281εσ|Το Nokia 3310 (2000)
Η **Nokia Oyj** (στα φινλανδικά , σουηδικά: *Nokia Abp*) είναι φινλανδική πολυεθνική εταιρεία επικοινωνίας και τεχνολογίας. Με έδρα το Έσποο της Ούουσιμαα, στην ευρύτερη μητροπολιτική περιοχή του Ελσίνκι. Από το 2013, η Nokia απασχολεί 90.000 ανθρώπους σε 120 χώρες, διεξάγει πωλήσεις σε περισσότερες από 150 χώρες και ανέφεραν ετήσια έσοδα της τάξης των € 12.7 δισεκατομμυρίων. Η Nokia είναι εταιρεία περιορισμένης ευθύνης εισηγμένη στο Χρηματιστήριο του Ελσίνκι και το Χρηματιστήριο της Νέας Υόρκης. Είναι η 274η μεγαλύτερη εταιρεία στον κόσμο που υπολογίζεται από τα έσοδα του 2013, σύμφωνα με το Fortune Global 500.

Η εταιρεία επικεντρώνεται σήμερα σε υποδομές μεγάλης κλίμακας των τηλεπικοινωνιών, της τεχνολογικής ανάπτυξης και της αδειοδότησης, καθώς και της online υπηρεσίες χαρτογράφησης. Η Nokia είναι επίσης ένας σημαντικός σύμβουλος στον κλάδο της κινητής τηλεφωνίας, αφού βοήθησε στην ανάπτυξη των προτύπων GSM, και ήταν, για μια περίοδο, η μεγαλύτερη εταιρεία κινητών τηλεφώνων στον κόσμο. Η κυριαρχία της Nokia επεκτείνεται και στη βιομηχανία smartphone μέσω της πλατφόρμας του Symbian, αλλά επισκιάστηκε σύντομα από την αυξανόμενη κυριαρχία του iPhone της Apple και των Android συσκευών. Η Nokia τέθηκε τελικά σε μια συμφωνία με τη Microsoft το 2011 για να χρησιμοποιεί αποκλειστικά και μόνο πλατφόρμα των Windows Phone smartphones για το μέλλον με ναυαρχίδα το Nokia Lumia 800.

Τον Σεπτέμβριο του 2013, η Microsoft ανακοίνωσε ότι θα αποκτήσει κινητή επιχείρηση την Nokia ως μέρος μιας συνολικής συμφωνίας συνολικού ύψους € 5.440.000.000 (US $ 7.170.000.000). Ο Στίφεν Έλοπ, πρώην διευθύνων σύμβουλος της Nokia, και πολλά άλλα στελέχη εντάχθηκαν στην νέα θυγατρική της Microsoft Mobile της Microsoft, ως μέρος της συμφωνίας, η οποία ολοκληρώθηκε στις 25 Απριλίου 2014. Τον Νοέμβριο του 2014 μετά από την πώληση της Microsoft, η Nokia ανακοίνωσε τα σχέδιά της να χορηγήσει άδεια για σχεδιασμό των προϊόντων και τεχνολογιών για τρίτους κατασκευαστές, κυρίως για να καταστεί δυνατή η συνέχιση της παρουσίας για το εμπορικό σήμα της Nokia στην αγορά των καταναλωτών.

Στις 15 Απριλίου 2015, η Nokia ανακοίνωσε ότι θα αποκτήσει τη γαλλική εταιρεία τηλεπικοινωνιακού εξοπλισμού Alcatel-Lucent έναντι €15.6 δισεκατομμύρια.

Στις 29 Απριλίου 2015, η Nokia ανακοίνωσε την νέα κάμερα εικονικής πραγματικότητας με την ονομασία Nokia Ozo.

## Δείτε επίσης
* Sailfish OS&nbsp;– Συνέχιση του MeeGo μέσω του προγράμματος γέφυρα της Nokia.
* Twig Com - μια εταιρεία που ξεκίνησε από έναν πρώην διευθυντή της Nokia τμήματος κινητών τηλεφώνων το 1988.
* Jolla – μια εταιρεία που ξεκίνησε από πρώην εργαζόμενο της Nokia η οποία κατέχει το Sailfish OS.
* Newkia – Η εταιρεία με έδρα τη Σιγκαπούρη που ιδρύθηκε από τον πρώην εκτελεστικό της Nokia.
* Microsoft Mobile – Η αλλαγής σήματος της συσκευής Nokia και το τμήμα Υπηρεσιών όταν εξαγοράστηκε από τη Microsoft.

## Παραπομπές


## Εξωτερικοί σύνδεσμοι

* 

Κατηγορία:Nokia
Κατηγορία:Κατασκευαστές κινητών τηλεφώνων
Wikimedia Commons

Τα **Wikimedia Commons** (ή απλά τα **Commons**) είναι διαδικτυακό αποθετήριο εικόνων, ήχων και άλλων αρχείων πολυμέσων ελεύθερης χρήσης.  Πρόκειται για ένα έργο του Ιδρύματος Wikimedia.

Τα αρχεία από τα Wikimedia Commons μπορούν να χρησιμοποιηθούν σε όλα τα εγχειρήματα του Wikimedia σε όλες τις γλώσσες, συμπεριλαμβανομένων των Βικιπαίδεια, Βικιβιβλία, Βικιταξίδια, Βικιείδη, Βικιθήκη και Βικινέα, ή να κατεβούν για χρήση εκτός διαδικτύου. Το αποθετήριο περιέχει πάνω από 55 εκατομμύρια αρχεία πολυμέσων. Τον Ιούλιο του 2013, ο αριθμός των επεξεργασιών στα Commons έφθασε 100.000.000. USED

## Εικόνες της Χρονιάς των Wikimedia Commons ανά έτος

File:Aurora borealis over Eielson Air Force Base, Alaska.jpg|
File:Broadway tower edit.jpg|
File:Biandintz eta zaldiak - modified2.jpg|
File:Sikh pilgrim at the Golden Temple (Harmandir Sahib) in Amritsar, India.jpg|
File:Laser Towards Milky Ways Centre.jpg|
File:Lake Bondhus Norway 2862.jpg|
File:Pair of Merops apiaster feeding.jpg|
File:Glühwendel brennt durch.jpg|
File:A butterfly feeding on the tears of a turtle in Ecuador.jpg|
File:Pluto-01 Stern 03 Pluto Color TXT.jpg|
File:Jubilee and Munin, Ravens, Tower of London 2016-04-30.jpg|
File:Perereca-macaco - Phyllomedusa rohdei.jpg|
File:Evolution of a Tornado.jpg|
File:Mud_Cow_Racing_-_Pacu_Jawi_-_West_Sumatra,_Indonesia.jpg|


## Δείτε ακόμη
* Creative Commons&nbsp;– ένα εγχείρημα που παρέχει το σύνολο των αδειών περιεχομένου και ένα κατάλογο των έργων με τη χρήση τους
* Internet Archive&nbsp;– μια διαδικτυακή συλλογή ταινιών, εγγράφων και ιστοσελίδων
* Project Gutenberg&nbsp;– η μεγαλύτερη, ελεύθερα προσβάσιμη συλλογή εγγράφων (συμπεριλαμβανομένων βιβλίων και μουσικών φύλλων)

## Παραπομπές

## Εξωτερικοί σύνδεσμοι
* 
* 
* Commons:Picture of the Year
* Commonist – Java-based tool for uploading images to Wikimedia Commons
*  – aims to improve multimedia uploading on Wikimedia Commons
* Mirror of Wikimedia Commons από τη WikiTeam

Κατηγορία:Ελεύθερο περιεχόμενο
Κατηγορία:Έργα του Wikimedia
Κατηγορία:Ιστοσελίδες διαμοιρασμού εικόνων
Μπερτουά

Η **Μπέρτουα** (*Bertoua*) είναι πόλη του Καμερούν πρωτεύουσα της Ανατολικής περιφέρειας της χώρας. Σύμφωνα με την απογραφή του 2011 είχε πληθυσμό 218.000 κατοίκους. Η πόλη διαθέτει αεροδρόμιο και είναι έδρα Καθολικής Επισκοπής, αρχιεπισκοπής από το 1994, από το 1983.

Ιστορικά η πόλη είναι αρχαίο διοικητικό κέντρο της φυλής Μπάγια  από την προ-αποικιακή εποχή όπου επηρεάστηκε αρχικά από τις βόρειες, γειτονικές, ισλαμικές αυτοκρατορίες. Η πόλη πέρασε μετά το 1903 στη γερμανική επικυριαρχία. Μόνο μετά τον Πρώτο Παγκόσμιο Πόλεμο, σύμφωνα με τη γαλλική εντολή, έγινε διοικητικό κέντρο για το Ανατολικό Καμερούν.

## Αναφορές
* Regina Fuchs, *Kamerun*, Bielefeld 2001

Κατηγορία:Πόλεις του Καμερούν
Ιωάννης Αβαρικιώτης

Ο **Ιωάννης Αβαρικιώτης** (;-1866) (λεγόταν και *Κωστόπουλος*) ήταν αγωνιστής του 1821, ενώ έφτασε και τον βαθμό του χιλίαρχου. 

Ο Αβαρικιώτης, καταγόταν από το Αβαρίκο Τριχωνίδας. Πήρε μέρος στην άμυνα του πολιορκημένου Μεσολογγίου, με το σώμα πολεμιστών, που είχε συγκροτήσει, καθώς επίσης και στις μάχες κατά των Τούρκων, που έλαβαν χώρα στο Αιτωλικό, στο Καρπενήσι, στη Λιβαδειά, στον Άγιο Ηλία, καθώς και στην Άμπλιανη. 

Ο Αβαρικιώτης, αφού κατάφερε να επιζήσει στην Έξοδο του Μεσολογγίου, συνέχισε τις μάχες. Όμως στη Μάχη της Καλιακούδας τραυματίστηκε, όχι θανάσιμα στο κεφάλι. Μεταξύ 1825 - 1826, απέκτησε τον βαθμό του χιλίαρχου. Απεβίωσε το 1866.

## Παραπομπές


## Εξωτερικοί σύνδεσμοι
* Ο Ιωάννης Αβαρικιώτης στο ''Ygeiaonline.gr''
* Ο Ιωάννης Αβαρικιώτης στο ''Paideiaonline.gr''

Κατηγορία:Οπλαρχηγοί του 1821
Κατηγορία:Αγωνιστές του 1821
Ματθίλδη του Βελγίου

Η **Βασίλισσα Ματθίλδη του Βελγίου** (Γαλλικά: *Reine Mathilde de Belgique*, γεννημένη ως Λαίδη Ματθίλδη ντ'Ουντεκέμ ντ'Ακόζ *Jonkvrouw Mathilde d'Udekem d'Acoz*, 20 Ιανουαρίου 1973) είναι η σύζυγος του Βασιλιά Φίλιππου των Βέλγων και μέλος της Βελγικής βασιλικής οικογένειας.

Με την άνοδο του Φίλιππου στον θρόνο η Ματθίλδη έγινε η πρώτη Βελγίδα βασίλισσα.

## Πρώιμα χρόνια
Η Ματθίλδη γεννήθηκε στις 20 Ιανουαρίου 1973 στην πόλη Υκλ του Βελγίου. Οι γονείς της Πατρίκιος ντ Ουντεκέμ ντ Ακόζ και Άννα Μαρία Κομορόβσκα ήταν μέλη αριστοκρατικών οικογενειών. Μεγάλωσε στο κάστρο της οικογένειας στο Μπαστόν. Έχει τέσσερα μικρότερα αδέλφια, την Μαρία-Αλίκη, την Ελισάβετ, την Έλενα και τον Κάρολο-Ερρίκο.

Με το γάμο της με τον τότε Πρίγκιπα Φίλιππο του Βελγίου, το 1999, ο Βασιλιάς Αλβέρτος Β΄ αναβάθμισε την οικογένεια *ντ Ουντεκέμ ντ Ακόζ* από βαρονική σε κομική.

Η Ματθίλδη ολοκλήρωσε την δευτεροβάθμια και τριτοβάθμια εκπαίδευσή της στις Βρυξέλλες. Το 1994 απέκτησε το δίπλωμά της στη λογοθεραπεία και έπειτα εργάστηκε σε λογοθεραπευτικό κέντρο από το 1995 ως το 1999. Επίσης, έχει σπουδάσει ψυχολογία. Μιλάει Γαλλικά, Ολλανδικά, Αγγλικά και Ιταλικά.

## Γάμος και παιδιά
Στις 4 Δεκεμβρίου 1999 η Ματθίλδη παντρεύτηκε τον Φίλιππο με πολιτικό και θρησκευτικό γάμο. Νυφικό φόρεμα της Ματθίλδης σχεδιάστηκε από τον Εντουάρντ Βερμουλέν. Μετά το γάμο πήρε τον τίτλο της *Πριγκίπισσας του Βελγίου*.

Το ζευγάρι απέκτησε τέσσερα παιδιά:
*την Διάδοχο Πριγκίπισσα Ελισάβετ, Δούκισσα της Βραβάντης (γ. 25 Οκτωβρίου 2001) 
*τον Πρίγκιπα Γαβριήλ (γ. 20 Αυγούστου 2003)
*τον Πρίγκιπα Εμμανουήλ (γ. 4 Οκτωβρίου 2005)
*την Πριγκίπισσα Ελεονώρα (γ. 16 Απριλίου 2008)

Η Ματθίλδη είναι ανάδοχος δύο πριγκιπισσών: της Αλεξίας της Ολλανδίας και της Ισαβέλλας της Δανίας.

## Βασιλικά καθήκοντα
Ως Βασίλισσα των Βέλγων, η Ματθίλδη, πραγματοποιεί μια σειρά από επίσημα καθήκοντα, στα οποία συμπεριλαμβάνονται η εκπροσώπηση του Βελγίου σε κρατικές επισκέψεις, η υποδοχή ξένων ηγετών από το εξωτερικό και η συμμετοχή σε πολλά φιλανθρωπικά ιδρύματα. Κάθε χρόνο παίρνει μέρος στο Παγκόσμιο Οικονομικό Φόρουμ στο Νταβός, ενώ από το 2007 είναι μέλος της ομάδας παγκόσμιων νέων ηγετών.

Το 2009 έγινε Επίτιμη Πρόεδρος της UNICEF Βελγίου. Υπηρετεί ως Ειδικός Αντιπρόσωπος στον Παγκόσμιο Οργανισμό Υγείας σχετικά με την ανοσοποίηση.

Το 2001 δημιούργησε οργάνωση για την προώθηση βοήθειας σε ευαίσθητα άτομα και την ετήσια βράβευση ατόμων που διέπρεψαν σε κάποιο τομέα.

## Τίτλοι
***20 Ιανουαρίου 1973 – 4 Δεκεμβρίου 1999**: Λαίδη Ματθίλδη ντ Ουντεκέμ ντ Ακόζ
***4 Δεκεμβρίου 1999 – 21 Ιουλίου 2013**: *Η Αυτής Βασιλική Υψηλότητα* Πριγκίπισσα Ματθίλδη του Βελγίου, Δούκισσα της Βραβάντης, Κόμισσα του ντ Ουντεκέμ ντ Ακόζ (1999-2013)
***21 Ιουλίου 2013 – έως σήμερα**: *Η Αυτής Μεγαλειότητα *Η Βασίλισσα των Βέλγων

## Παραπομπές

## Εξωτερικοί σύνδεσμοι
*Official biography from the Belgian Royal Family website

Κατηγορία:Βασίλισσες του Βελγίου
Κατηγορία:Πριγκίπισσες του Βελγίου
Κατηγορία:Πριγκίπισσες της Σαξονίας-Κοβούργου-Γόθας
Κατηγορία:Μεγαλόσταυροι του Τάγματος της Αξίας της Δημοκρατίας της Πολωνίας